ప్రకాష్ దహకే

ప్రకాష్ ఉత్తమ్‌రావు దహకే మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు 2009 మహారాష్ట్ర ఎన్నికలలో కరంజా శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 

ప్రకాష్‌ దహకే మహారాష్ట్ర రాష్ట్ర మాజీ మంత్రి దిలీప్ వాల్సే పాటిల్‌కు బావ.
రాజకీయ జీవితం
ప్రకాష్ దహకే కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1995 మహారాష్ట్ర ఎన్నికలలో కరంజా శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి ఓడిపోయాడు. ఆయన ఆ తరువాత నేషనలిస్ట్ కాంగ్రెస్ పార్టీలో చేరి 1999 మహారాష్ట్ర ఎన్నికలలో కరంజా శాసనసభ నియోజకవర్గం ఎన్‌సీపీ అభ్యర్థిగా పోటీ చేసి ఓడిపోయాడు. ప్రకాష్ దహకే ఆ తరువాత భరిపా బహుజన్ మహాసంఘ పార్టీలో చేరి 2004 మహారాష్ట్ర శాసనసభ ఎన్నికలలో బీబీఎం అభ్యర్థిగా పోటీ చేసి ఓడిపోయాడు. 

ప్రకాష్ దహకే ఆ తరువాత తిరిగి నేషనలిస్ట్ కాంగ్రెస్ పార్టీలో చేరి 2009 మహారాష్ట్ర శాసనసభ ఎన్నికలలో ఎన్‌సీపీ అభ్యర్థిగా పోటీ చేసి తన సమీప ప్రత్యర్థి శివసేన అభ్యర్థి రాజేంద్ర పట్నీపై 30375 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. దహకేకి 62658 ఓట్లు  రాగా, పట్నీకి 32283 ఓట్లు వచ్చాయి. ఆయన ఆ తరువాత 2014, 2019 మహారాష్ట్ర శాసనసభ ఎన్నికలలో పోటీ చేసి ఓడిపోయాడు.
మరణం
ప్రకాష్‌ దహకే కరోనా బారిన పడి నాగ్‌పూర్‌లోని ఓ ఆసుపత్రిలో చికిత్స పొందుతూ 2021 మే 10న రక్తపోటు తగ్గి గుండెపోటు రావడంతో మరణించాడు. 
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:భారతీయ జనతా పార్టీ రాజకీయ నాయకులు